Life Is Strange: True Colors

**Life Is Strange: True Colors** on Deck Ninen kehittämä ja Square Enixin julkaisema seikkailupeli, joka on julkaistu vuonna 2021. Peli on *[[Life Is Strange (pelisarja)|Life Is Strange]]* -pelisarjan kolmas pääpeli, ja se julkaistiin PlayStation 4:lle, PlayStation 5:lle, Windowsille, Xbox Onelle, Xbox Series X/S:lle ja Google Stadiaan 10. syyskuuta 2021. Se julkaistiin 7. joulukuuta 2021 myös Nintendo Switchille.

*True Colorsin* tarina koostuu viidestä luvusta, jotka julkaistiin yhtenä kokonaisuutena, toisin kuin pelisarjan aikaisempien pelien episodit. Bonusluku *Wavelengths* julkaistiin ladattavaksi 30. syyskuuta 2021. Pelissä on uusi päähenkilö ja peli on myös pääsarjan ensimmäinen, joka ei ole Dontnod Entertainmentin kehittämä.

## Tarina
Tarina sijoittuu vuoteen 2019, ja kertoo nuoresta 21-vuotiaasta aasialaisamerikkalaisesta naisesta Alex Chenistä, joka muuttaa Haven Springsiin, Coloradoon, isoveljensä Gaben luokse. Gaben kuoltua salaperäisessä onnettomuudesta, Alex alkaa tutkia asiaan liittyvää mysteeriä ja löytää itsestään yliluonnollisen kyvyn aistia toisten tunteita, jotka hän näkee värikkäinä auroina. Nämä aistimiset ilmenevät muun muassa kykynä lukea ajatuksia, tutkia uhrien muistoja ja sekä kykynä imeä heidän tunnetilat pois. Useimmilla ei-pelattavista hahmoista on sisäiset traumat ja siirtymällä auranlukemiskyvyllään ”novatilaksi”, maailma Alexin ympärillä muuttuu vääristyneeksi, ja hän voi selvittää traumojen syyt sekä auttaa ihmisiä pääsemään niistä yli.

### Hahmot
**Alexandra ”Alex” Chen* on pelin 21-vuotias päähenkilö. Hän muuttaa Haven Springsiin veljensä Gaben luokse ja alkaa työskennellä paikallisessa Black Lantern -baarissa. Hänellä on salaa kyky lukea ihmisten tunteita värikkäinä auroina, ja veljensä kuoltua onnettomuudessa, hän alkaa käyttää voimiaan selvittääkseen totuuden onnettomuudesta.
**Gabe Chen* on Alexin 25-vuotias isoveli. Äitinsä Wendyn kuoltua syöpään ja isänsä Johnin lähdettyä, hän joutui nuorisovankilaan autovarkaudesta, ja muutti vapauduttuaan Haven Springsiin. Kun Alex muuttaa itsekin sinne, Gabe kuolee samana iltana kaivosräjäytystöiden aiheuttamaan maanvyöryyn.
**Stephanie ”Steph” Gingrich* on Arcadia Baystä alun perin kotoisin oleva nainen, joka on nykyään Rocky Mountain Record Traders -levykaupan pitäjä sekä radiojuontaja.
**Ryan Lucan* on puistonvartija ja Gaben paras ystävä jo vuosien ajan. Hän osallistuu toisinaan Stephin radio-ohjelmiin.
**Charlotte Harmon* on yksinhuoltajaäiti, apteekkari ja taiteilija. Hän on myös Gaben tyttöystävä.
**Diane Jacobs* on geologi ja kansainvälisen Typhon Mining -yhtiön uraanikaivostoiminnan prosessijohtaja Haven Springsissä. Hän ei hyväksy työnantajiensa moraalittomia toimintatapojia, mutta ei uskalla paljastaa totuutta tai omaa osuuttaan niihin. 
**Eleanor Lethe* on Lethe Flowers -kukkakaupan omistaja. Hän salaa kuitenkin Haven Springsin muilta asukkailta sitä, että hänellä on dementia, ja pelkää jatkuvasti muistinsa menettämistä.
**Ethan Lambert* on Charlotten 10-vuotias poika, joka pitää kovasti sarjakuvista ja myy jopa itsepiirtämiään sarjakuvia Rocky Mountain Record Tradersin kautta. Leiriytyy pelin alussa vuorille tutkiakseen Typhonin uraanikaivosta, ja hänen pelastusoperaationsa tapahtuu juuri ennen Gaben kuolemaa.
**Jason Pike* on Haven Springsin kevytmielinen apulaisšeriffi.
**Jed Lucan* on Ryanin isä, Gaben mentori ja Black Lantern -baarin omistaja. Hän oli entinen kaivostyöntekijä ja häntä pidetään kaupungin sankarina, mutta todellisuudessa hän itse oli syyllinen kaivosonnettomuuteen, joka tapahtui 11 vuotta ennen pelin tapahtumia.
**John ”Mac” McCormick Loudon* on Typhonin kaivoksen turvallisuuspäällikkö, jolla oli aluksi parisuhdeongelmia tyttöystävänsä Riley Lethen kanssa, ja joutui myöhemmin Gaben kuoleman jälkeen esimiestensä uhkailun kohteeksi.
**Riley Lethe* on Eleanorin lapsenlapsi, Macin tyttöystävä ja Lethe Flowersin työntekijä. Hän on epävarma siitä haluaako hän ottaa vastaan opiskelupaikan Haven Springin ulkopuolelta vai jäädä isoäitinsä luokse. Avautuessaan ongelmastaan Gabelle, vainoharhainen Mac epäili hetken aikaa näiden pettäneen häntä.
**Reginald ”Duckie” McAllister III* on Korean sodan veteraani ja Haven Springsin vanhimpia sekä ystävällisimpiä asukkaita. Hänen vaimonsa Tabitha Baker on kuitenkin kuollut ja hänen tyttärensä Mabel on etääntynyt hänestä.

### Juoni
#### Luku 1: Side A
Alex Chen muuttaa Helping Hands -sijaiskodista isoveljensä Gaben luokse Haven Springsiin, Coloradoon. Hänellä on salaa kyky lukea ihmisten tunteita värikkäinä auroina. Gabe antaa kodin ja työpaikan Black Lantern -baarista ja Alex tutustuu levykaupan pitäjä Steph Gingrichiin sekä puistonvartija Ryan Lucaniin, jonka isä Jed omisti Black Lanternin. Kykynsä avulla Alex voi lukea Haven Springsin asukkaiden tunnetiloja ja salaisuuksia sekä valita, että puuttuuko asioihin tai kertooko hän niistä muille. Mutta joutuessaan keskelle Gaben sekä vainoharhaisen Mac Loudonin välistä riitaa, Alex menettää kykyjensä hallinnan ja imee Macin raivon itseensä, pahoinpidellen Macin ja lyöden vahingossa myös Gabeä. Hän tekee baarissa ensimmäisen työvuoronsa ja voi halutessaan kertoa Gaben ja Macin riidasta Macin tyttöystävälle Riley Lethelle. Aamulla Alex kertoo kyvystään Gabelle, ja kuultuaan hänen tyttöystävänsä Charlotte Harmonin pojan, Ethan Lambertin, lähteneen yksin vuorille, he lähtevät Ryanin kanssa etsimään häntä. Gabe pyytää, että lähellä sijaitsevan Typhon Mining -yhtiön uraanikaivoksen työntekijät keskeyttäisivät räjäytystyönsä Ethanin etsinnän ajaksi. Mutta kun Ethan löytyy ja pelastuu, kaivostyöntekijät räjäyttävät kallion keskeytyspyynnöstä huolimatta, ja Gabe putoaa sen seurauksena kuolemaan.

#### Luku 2: Lanterns
Kaivoksen turvallisuuspäällikkönä työskennellyt Mac väittää, ettei koskaan saanut Gabelta pyyntöä keskeyttää räjäytystyöt, mutta Ryan ei usko tätä. Alex oppii käyttämään ”novatilaa”, joka muuttaa todellisuutta ja antaa hänen tutkia ihmisten muistoja paremmin. Tämän avulla hän lohduttaa Stephiä ja Ryania, ja saa nämä avautumaan heidän omista muistoistaan Gaben kanssa. Autettuaan myös dementiaan sairastunutta Lethe Flowers -kukkakaupan omistajaa, Eleanor Letheä, Alex etsii Macin käsiinsä ja saa novatilassa hänet tunnustamaan, että Typhon oli kieltäytynyt keskeyttämästä räjäytystöitä, ja siten antanut Gaben kuolla. Yhtiö oli myös painostanut Macia olemaan kertomatta kenellekään. Alex voi myös päättää auttaako Macia rauhoittumaan, mistä rippuu myös osallistuuko Mac Gaben muistotilaisuuteen. Alex kertoo Ryanille kyvystään, ja päättää myös auttaa Stephiä toteuttamaan Gaben keskeneräisen suunnitelman Ethanin keksimiin hahmoihin keskittyvän live-roolipelitapahtuman järjestämisestä. Alex suhtautuu myös epäilyttävästi Typhonin kaivoksen prosessijohtaja Diane Jacobsiin, huomatessaan, että Gaben muistotilaisuuden aikana hänen auransa oli violetti, kun taas muilla se oli keltainen.

#### Luku 3: Monster or Mortal
Alex kertoo kyvyistään myös Stephille ja pyytää hänet ja Ryanin mukaansa suunnitelmaan saada Dianen hallusta todisteita Typhonia vastaan. Alex huomaa Dianen tavaroiden joukossa USB-muistitikun ja varastaa sen, Stephin hämätessä Dianea. Tiedostot ovat kuitenkin suojattuja, joten Ryan pyytää Rileylta apua. Myöhemmin, live-roolipelitapahtumassa, Ethan esittää sankari Thaynoria, ja Alex hänen apurinaan toimivaa bardia, jotka etsivät kolmea ”sielujalokiveä” ja kohtaavat viimeisessä taistelussa Jedin näyttelemän kuningas Taborin, Alexin kokiessa kyseinen taistelu novatilassa. Tiedustellessaan välissä Rileylta muistitikun sisällöstä, Alex voi samalla päättää kertooko hänelle Eleanorin dementiasta. Tapahtuman päätyttyä Alex saa novatilan avulla selville, että Charlotte syytti Ethania Gaben kuolemasta, ja voi päättää poistaako Charlotten vihantunteen vaiko ei. Tämän valinta vaikuttaa myös Alex omaan aggressiivisuuteen, ja sitä kautta siihen jatkavatko Steph ja Ryan Alexin auttamista vaiko eivät. Lopulta Dianen muistitikulta paljastuu, että Gaben kuoleman aiheuttanut räjähdys oli osa Rhea-projektia, jonka tarkoitus oli toteuttaa salaa toinen samanaikainen räjähdys hautamaan vuonna 2008 tapahtuneeseen kaivosonnettomuuteen liittyvä salaisuus.

#### Luku 4: Flicker
Haven Springsissä vietetään kevätfestivaalia, jonka aikana Duckie suree kuollutta vaimoaan Tabithaa, ja Alex lohduttaa häntä tanssimala tämän kanssa. Riley on lähdössä bussilla opiskelujen perässä, mutta Alex voi halutessaan yrittää estää häntä kertomalla Eleanorin muistisairaudesta. Alex pääsee esiintymään lavalla yhdessä Stephin bändin kanssa, minkä jälkeen hän vie Rileyn muistitikun apulaisšeriffi Jason Pikelle tutkittavaksi. Mutta Pike viekin Alexin poliisiasemalle kuulusteltavaksi, sillä Riley oli nostanut syytteen tikun varastamisesta. Riley olisi valmis vapauttamaan Alexin syytteistä, jos Alex allekirjoittaisi kirjallisen todistuksen ja jättäisi Typhonin rauhaan. Alex kuitenkin aistii Piken pelon, ja voi päättää poistaako sen vai ei. Alexin toimista tietävä Jed pyytää tämän jälkeen Alexia tapaamaan hänet hylätyn kaivoskuilun luona, missä hän tunnustaa olleensa 11 vuotta sitten syypää useiden työnjohtajana valvomiensa kaivostyöläisten kuolemaan. Tämän seurauksena hän teki Typhonin kanssa sopimuksen tragedian peittelemiseksi suojellakseen itseään ja perhettään. Hän ampuu Alexia kohti (vaikka laukaus osuu täpärästi ohi), jolloin Alex putoaa kuiluun.

#### Luku 5: Side B
Rajatilassa oleva Alex kuvittelee itsensä jälleen Helping Handsiin, kunnes herää kaivoksen pohjalta. Hän yrittää kiivetä kaivoksessa olevia tikkaita, mutta ne hajoavat ja hän putoaa. Alex kokee takamaumia lapsuudestaan, jossa näkyy hänen äitinsä kuolema syöpään, isänsä lähtö, ja aikansa sijaisperheissä ja -kodeissa. Gaben näyn rohkaistessa häntä ”nousemaan ja taistelemaan”, Alex palaa todellisuuteen. Hän yrittää auran avulla suunnistaen löytää ulospääsyreittiä viereisestä kuilusta. Hän saa selville, että kaivosonnettomuus tapahtui, koska Jed ei halunnut lopettaa kaivaustöitä vaarasta huolimatta. Hän löytää kuilusta myös saamansa riipuksen ja tajuaa isänsä olleen yksi onnettomuuden kuolonuhreista. Päästyään ulos kaivoksesta Alex saapuu Black Lanterniin, jossa yhteisön jäsenillä on parhaimmillaan kokous Typhonin toiminnan jatkamiseen liittyen. Alex kertoo kaikille kuinka Typhon yritti peitellä onnettomuutta ja Jedin yrittäneen tappaa hänet. Steph uskoo Alexia, mutta riippuu pelaajan aiemmista valinnoista, että uskovatko Charlotte, Duckie, Eleanor, Pike ja Ryan häntä myös. Alex käyttää voimiaan Jediin, joka lopulta murtuu kyyneliin ja tunnustaa kaiken poliisille, mikä lopettaa Typhonin toiminnan.

Näiden tapahtumien jälkeen Alex näkee vielä kerran näyn Gabestä, ja päättää lopulta että jääkö Haven Springsiin vai lähteekö etsimään seikkailua muusikkona joko yksin vai Ryanin tai Stephin kanssa.

#### Wavelengths
Bonusepisodi, jossa Steph Gingrich on pelattava hahmo, ja joka sijoittuu vuosi ennen pelin pääjuonen tapahtumia. Hän oli alun perin muuttanut ensimmäisen ''Life Is Strange'' -pelin tapahtumisen jälkeen Seattleen. Hän oli kuitenkin maaliskuussa 2018 muuttanut sieltä Haven Springsiin erottuaan tyttöystävästään ja bänditoveristaan, Izzie Margolisista, ja aloittanut työn levykaupan pitäjänä sekä radiojuontajana, valehdeltuaan työhistoriastaan kaupan omistajalle. Hän oli alun perin suunnitellut muuttavansa Denveriin, mutta suostunut jäämään levykaupan pitäjäksi hävittyään pöytäjalkapallopelin Gabeä vastaan. Vuoden sisällä, Steph on onnistunut modernisoimaan sekä radio-ohjelman että levykaupan, ja alkanut etsiä itselleen uutta elämänkumppania. Hän pelaa myös verkkokameran välityksellä lautapelejä parhaan ystävänsä Mikey Northin kanssa. Viisi vuotta sen jälkeen ensimmäisen *Life Is Strangen* tapahtumien jälkeen, hän suree kyseisessä pelissä tehdyistä valinnoista riippuen joko Rachel Amberin ja Chloe Pricen kuolemia Nathan Prescottin tappamina tai äitinsä Litan ja Mikeyn veljen Drew’n kuolemia Arcadia Bayhyn iskeneessä myrskyssä. Hän ja Mikey eivät kumpikaan olleet päässeet yli tapahtuneesta, ja lopulta myöntävät tarvitsevansa toistensa tukea. Uudenvuodenaattona, Steph osallistuu Gaben, Ryanin ja Charlotten järjestämään aarteenetsintään, jonka päätteeksi hän löytää levykaupasta seitsemän vihjeen avulla näiden jättämän viestin. Episodi päättyy huhtikuuhun 2019, Steph ja Alex tapasivat ensimmäistä kertaa.

## Ääninäyttelijät

## Vastaanotto
Peli on saanut IGN:n arvostelussa arvosanaksi 9/10.

Julkaisun jälkeen peli joutui kiinalaisten netinkäyttäjien arvostelupommituksen kohteeksi, koska siinä näkyy Tiibetin lippu. Hyökkääjien mukaan Tiibet kuuluu Kiinaan.

## Lähteet

## Aiheesta muualla
* 
* Virallinen sivusto